CELEX: 32013R0041
Language: lv
Date: 2013-01-17 00:00:00
Title: Komisijas Īstenošanas regula (ES) Nr. 41/2013 ( 2013. gada 17. janvāris ), ar ko groza Regulu (EEK) Nr. 441/91 par preču klasifikāciju ar kombinētās nomenklatūras kodiem 17041019 , 17041099  un 95021010  un Regulas (EEK) Nr. 1287/83 atcelšanu

22.1.2013   
            
            
               LV
            
            
               Eiropas Savienības Oficiālais Vēstnesis
            
            
               L 18/1
            
         KOMISIJAS ĪSTENOŠANAS REGULA (ES) Nr. 41/2013
   (2013. gada 17. janvāris),
   ar ko groza Regulu (EEK) Nr. 441/91 par preču klasifikāciju ar kombinētās nomenklatūras kodiem 1704 10 19, 1704 10 99 un 9502 10 10 un Regulas (EEK) Nr. 1287/83 atcelšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Saskaņā ar Komisijas 1991. gada 25. februāra Regulu (EEK) Nr. 441/91 par preču klasifikāciju ar kombinētās nomenklatūras kodiem 1704 10 19, 1704 10 99 un 9502 10 10 un Regulas (EEK) Nr. 1287/83 atcelšanu (2) plastmasas lelles ar caurspīdīgu plastmasas krūškurvi, kas pildīts ar maza izmēra saldumiem, klasificētas ar KN kodiem 1704 10 19 un 1704 10 99 attiecībā uz saldumiem un ar KN kodu 9502 10 10 attiecībā uz lellēm. Kombinētās nomenklatūras 95. nodaļas 4. piezīmes ieviešanas rezultātā no 2007. gada 1. janvāra šīs preces jāklasificē kopā kā apkopojumi, kuriem ir rotaļlietas būtiskās īpašības, ar KN kodu 9503 00 21.
            
         
               (3)
            
            
               Tādēļ attiecīgi būtu jāgroza Regula (EEK) Nr. 441/91.
            
         
               (4)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Tabulu, kas iekļauta Regulas (EEK) Nr. 441/91 pielikumā, aizstāj ar tabulu, kas iekļauta šīs regulas pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 17. janvārī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 52, 27.2.1991., 9. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Plastmasas lelles ar kustīgiem locekļiem, 140 mm garas, ar caurspīdīgu plastmasas krūškurvi, kas pildīts ar apmēram 10 g maza izmēra saldumiem, kas satur saharozi, kurus var izņemt caur atvērumu, kas atrodas zem lelles jostas sprādzes.
               
               
                  9503 00 21
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, 95. nodaļas 4. piezīmi un KN kodu 9503 00 un 9503 00 21 formulējumu.
                  Nevar uzskatīt, ka tās ir “preces, kas iesaiņotas komplektos mazumtirdzniecībai” saskaņā ar vispārīgo 3.b) noteikumu, jo tās nav iesaiņotas kopā, lai apmierinātu atsevišķu vajadzību vai veiktu konkrētu darbību. Tās nav savstarpēji saistītas, un tās nav paredzēts lietot kopā vai saistībā vienu ar otru (saldumi ir patērējami, turpretim lelle ir domāta rotaļām).
                  Lelle ir pozīcijas 9503 izstrādājums, kas kombinēts ar pozīcijas 1704 saldumiem, un apkopojumam ir rotaļlietas būtiskās īpašības (sk. arī KN skaidrojumus par 95. nodaļas 4. piezīmi).
                  Tāpēc tas jāklasificē ar KN kodu 9503 00 21 kā lelles.